FTSE MIB
FTSE MIB (it. Milano Indice di Borsa) – svarbiausias Italijos akcijų indeksas, administruojamas „FTSE Group“. Indeksas apskaičiuojamas atsižvelgiant į 40-ies likvidžiausių, didžiausių ir pelningiausių įmonių akcijų kainas. Visų šių įmonių akcijomis yra prekiaujama Milano akcijų biržoje. Iš pradžių, 1992 m. indeksą sudarė 30 įmonių. 2003 m. indeksą pradėjo administruoti S&P grupė, jis išplėstas iki 40 komponentų. Nuo 2009 m. indekso administracija rūpinasi FTSE grupė.